12. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 442 της 2 Ιουν./2 Ιουλ. 1960 (ΦΕΚ Α΄ 94) Περί καθορισμού των στερουμένων κατοικίας Αξιωματικών των δικαιουμένων τοιαύτης παρά του Α.Ο.Ο.Α. Έχοντες υπ’ όψει: α)Τας διατάξεις των άρθρ. 2 παρ. 2 και 15, εδαφ. ζ΄ του Α.Ν. 1563/50 «περί ιδρύσεως Αυτονόμου Οικοδομικού Οργανισμού Αξιωματικών του Στρατού Ξηράς, Θαλάσσης και Αέρος», κυρωθέντος υπό του Νόμ. 2113/52. β)Την κατά την υπ’ αριθ. 117/28.1.60 συνεδρίασιν του Διοικητικού Συμβουλίου του Αυτονόμου Οικοδομικού Οργανισμού Αξιωματικών (Α.Ο.Ο.Α.) ληφθείσαν απόφασιν. γ)Την εν τω υπ’ αριθ. 213/60 πρακτικώ του Συμβουλίου της Επικρατείας καταχωρηθείσαν γνωμοδότησιν, προτάσει του Ημετέρου επί της Εθνικής Αμύνης Υφυπουργού, απεφασίσαμεν και διατάσσομεν: 62 36.Θ.β.10-12 Αυτόνομος Οικοδομικός Οργανισμός  Αξιωματικών Άρθρ.1.-«1. Εκ των κατά την διάταξιν του άρθρ. 9 παρ. 3 του Α.Ν. 1563/50 και του άρθρ. 1 του Ν.Δ. 4584/66 υποβαλλόντων προς τον ΑΟΟΑ δήλωσιν δια την απόκτησιν παρ’ αυτού κατοικίας θεωρούνται ότι στερούνται τοιαύτης οι κατά την ισχύν του Α.Ν. 1563/50 μη έχοντες, ως και οι από της ισχύος του Νόμου τούτου μέχρι της δημοσιεύσεως του παρόντος μη αποκτήσαντες την κάτωθι περιουσίαν». Η παρ. 1 ετροποποιήθη ως άνω δια του Π.Δ. 854 της 27/28 Σεπτ. 1977 (ΦΕΚ Α΄ 285). α)Κυριότητα επί πραγμάτων, ων η αξία υπερβαίνει το ποσόν των δραχ. 150.000. Ως πράγματα, δια την εφαρμογήν της παρούσης διατάξεως, νοούνται τα εν τοις άρθρ. 947 έως 961 του Αστικού Κώδικος καθοριζόμενα. β)Κυριότητα εξ ολοκλήρου επί αυτοτελούς κατοικίας, κειμένης εν τη περιφερεία της τέως Διοικήσεως Πρωτευούσης ή τη πόλει της Θεσσαλονίκης. Ως κατοικία, δια την εφαρμογήν της παρούσης διατάξεως νοείται παν κτίσμα, ισογείου ή ορόφου οικοδομής, προωρισμένον εκ κατασκευής ή δυνάμενον, άνευ ουσιωδών μεταβολών, να καταστή κατοικία, ανάλογος προς τας υπό της διατάξεως της  παρ. 1 του άρθρ. 2 του Α.Ν. 1563/50 προβλεπομένας. Κατοικίαι μικρότεραι των υπό της ανωτέρω διατάξεως προβλεπομένων, μη δυνάμεναι να επεκταθώσιν, κατά τα εν τη διατάξει της παρ. 3 του άρθρ. 2 του Α.Ν. 1563/50 οριζόμενα, υπολογίζονται ως πράγματα, κατά την διάταξιν της προηγουμένης α΄ περιπτώσεως. 2.Εφ’ όσον χρόνον τα μέλη του Α.Ο.Ο.Α. ή αι σύζυγοι αυτών έχουσιν επικαρπίαν ή δικαίωμα οικήσεως επί κατοικίας αναλόγου προς τας υπό του Α.Ο.Ο.Α. παραχωρουμένας, θεωρούνται ότι δεν στερούνται κατοικίας. 3.Ως περιουσία, δια την εφαρμογήν των διατάξεων του παρόντος λογίζεται η περιουσία των μελών του Α.Ο.Ο.Α. και των συζύγων αυτών. Λυθέντος του γάμου δια διαζυγίου, η περιουσία της συζύγου δεν υπολογίζεται. Εν περιπτώσει θανάτου μέλους του Α.Ο.Ο.Α. υπολογίζονται τα περιουσιακά στοιχεία αυτού τε και της συζύγου του, ως και των, κατά τας διατάξεις της παρ. 5 του άρθρ. 9 του Α.Ν. 1563/50, καλουμένων εις την κληρονομίαν του δικαιώματος αποκτήσεως κατοικίας, εξ ων θεωρούνται ότι στερούνται κατοικίας όσοι εκ τούτων δεν έχουσι την εν παρ. 1 του παρόντος άρθρου περιουσίαν. 4.Η αξία των εν παρ. 1 του παρόντος άρθρου περιουσιακών στοιχείων, υπολογίζεται κατά την χρονολογίαν της ενάρξεως της ισχύος του Α.Ν. 1563/50. Άρθρ.2.-1.Απαιτούμενα δικαιολογητικά προς απόδειξιν του δικαιώματος αποκτήσεως παρά του Α.Ο.Ο.Α. κατοικίας, καθορίζονται τα κάτωθι: α)Υπεύθυνος δήλωσις του μέλους του Α.Ο.Ο.Α., περιλαμβάνουσα εν λεπτομερεία πάντα τα περιουσιακά στοιχεία αυτού τε και της συζύγου του (προικώα ή εξώπροικα). β)Πιστοποιητικά των μεταγραφοφυλάκων της περιφερείας της τέως Διοικήσεως Πρωτευούσης, της Θεσσαλονίκης και του τόπου καταγωγής του μέλους του Α.Ο.Ο.Α. και της συζύγου του, περιλαμβάνοντα τας εν ονόματι αυτών μεταγεγραμμένας πράξεις. γ)Νομίμως κεκυρωμένα αντίγραφα των ως άνω μεταγεγραμμένων πράξεων. δ)Πιστοποιητικά περί της αξίας των περιουσιακών στοιχείων. ε)Οιονδήποτε έτερον στοιχείον ήθελε κρίνει ως απαραίτητον δι’ εκάστην περίπτωσιν, η εν άρθρ. 3 του παρόντος οριζομένη Επιτροπή. 2.Τα εν τη προηγουμένη παραγράφω οριζόμενα δικαιολογητικά, εκδίδονται μερίμνη και δαπάναις των ενδιαφερομένων δια την απόκτησιν κατοικίας. Άρθρ.3.-1.Ο έλεγχος των υποβαλλομένων προς τον Α.Ο.Ο.Α. δικαιολογητικών περί των περιουσιακών στοιχείων των μελών αυτού, ενεργείται παρά τριμελούς Επιτροπής, οριζομένης, μετά του Γραμματέως αυτής, υπό του Διοικητικού Συμβουλίου του Α.Ο.Ο.Α. εκ των παρ’ αυτώ υπηρετούντων Αξιωματικών και Υπαλλήλων. Η Επιτροπή συνεδριάζει εν τω Καταστήματι του Α.Ο.Ο.Α., εισηγείται δε ητιολογημένως εις το Δ. Συμβούλιον. Η ανωτέρω Επιτροπή διετηρήθη δια της παρ. 3 άρθρου μόνου Β.Δ. 489 της 31/31 Μαΐου 1965 (κατωτ. αριθ. 14). 2.Η Επιτροπή προσδιορίζει εν τη εισηγήσει της, την κατά τας διατάξεις του παρόντος, αξίαν των περιουσιακών στοιχείων των μελών του Α.Ο.Ο.Α. επί τη βάσει πιστοποιητικών των Οικονομικών Εφορειών, των Δημάρχων ή Προέδρων Κοινοτήτων και ετέρων αρμοδίων Αρχών. Ωσαύτως η Επιτροπή δύναται, προς σχηματισμόν πληρεστέρας γνώμης, να ζητή και έτερα αποδεικτικά στοιχεία, να διατάσση πραγματογνωμοσύνας, ενεργουμένας υπό οργάνων του Α.Ο.Ο.Α., να ενεργή αυτοψίας κλπ. 3.Μετά τον κατά τ’ ανωτέρω προσδιορισμόν της αξίας των περιουσιακών στοιχείων των μελών του Α.Ο.Ο.Α, η Επιτροπή ερευνά εάν υφίσταται έτερος λόγος, στερών τον ενδιαφερόμενον από του δικαιώματος αποκτήσεως κατοικίας και εισηγείται αναλόγως εις το Δ.Σ. 4.Επί εκάστης υποθέσεως εκδίδεται ιδιαιτέρα απόφασις του Δ. Συμβουλίου αντίγραφον της οποίας, εκδιδόμενον υπό του Γραμματέως τούτου, διαβιβάζεται, επιμελεία του εις τας αρμοδίας Υπηρεσίας του Α.Ο.Ο.Α. και εις τον ενδαφερόμενον, εφ’ όσον ούτος ήθελε θεωρηθή ως μη στερούμενος κατοικίας.  (Αντί της σελ. 713(α) Σελ. 713(β) Τεύχος 656 –Σελ. 39 63 Αυτόνομος Οικοδομικός Οργανισμός  Αξιωματικών 36.Θ.β.12 Άρθρ.4.-Το από 20.9.51 Β.Δ/μα «περί καθορισμού των στερουμένων κατοικίας Αξιωματικών (ΦΕΚ 277/15.10.51 τ.Α΄) καταργείται. Εις τον αυτόν επί της Εθνικής Αμύνης Υφυπουργόν ανατίθεμεν την δημοσίευσιν και εκτέλεσιν του παρόντος. 